Ολυμπιακό Στάδιο Μπακού

Το Ολυμπιακό Στάδιο Μπακού (αζερικά: Bakı Olimpiya Stadionu), είναι γήπεδο 69.870 θέσεων στο Μπακού του Αζερμπαϊτζάν, στάδιο σχεδιασμένο και κατασκευασμένο για να ανταποκρίνεται στα διεθνή πρότυπα για τα στάδια που έχουν τεθεί από την Ένωση Ευρωπαϊκών Ποδοσφαιρικών Ομοσπονδιών (UEFA), τη Διεθνή Ποδοσφαιρική Ομοσπονδία (FIFA) και τη Διεθνή Ένωση Ομοσπονδιών Κλασικού Αθλητισμού (IAAF). Είναι το μεγαλύτερο στάδιο στο Αζερμπαϊτζάν.

Η κατασκευή του σταδίου έκτασης 225.000 τετραγωνικών μέτρων σε μια τοποθεσία 650.000 τετραγωνικών μέτρων ολοκληρώθηκε τον Φεβρουάριο του 2015. Η εξαώροφη κατασκευή 65,7 μέτρων κοντά στη λίμνη Μπογιουκσόρ του Μπακού άνοιξε στις 6 Μαρτίου 2015. Ο κύριος χρήστης του γηπέδου είναι η Εθνική ομάδα ποδοσφαίρου του Αζερμπαϊτζάν, η οποία μετακόμισε από την προηγούμενη έδρα της, το Στάδιο Τόφικ Μπαχράμοφ. Τον Ιούνιο του 2015 το γήπεδο χρησίμευσε ως ο κύριος χώρος για τους Ευρωπαϊκούς Αγώνες, φιλοξενώντας τις τελετές έναρξης και λήξης και τους αγώνες στίβου. Ο χώρος θα φιλοξενήσει τους προημιτελικούς και τρεις από τους ομαδικούς αγώνες για το Ευρωπαϊκό Πρωτάθλημα του 2020. Μια πράσινη περιοχή αναπτύσσεται γύρω από το στάδιο, η οποία είναι προσβάσιμη με δημόσια συγκοινωνία.

 Ιστορία 

 Τελετή θεμελίωσης 
Τα θεμέλια του Ολυμπιακού Σταδίου Μπακού τέθηκαν στις 6 Ιουνίου 2011 σε τελετή για την επέτειο της 100ης επετείου του ποδοσφαίρου του Αζερμπαϊτζάν.

Στην τελετή παρευρέθηκαν ο Πρόεδρος του Αζερμπαϊτζάν, Ιλχάμ Αλίγιεφ και η σύζυγός του Μεχριμπάν Αλίεβα, ο πρόεδρος της FIFA, Ζεπ Μπλάτερ, ο πρόεδρος της UEFA, Μισέλ Πλατινί, εξέχοντα μέλη της παγκόσμιας ποδοσφαιρικής κοινότητας, επικεφαλής διαφόρων ομοσπονδιών, βετεράνοι ποδοσφαιριστές και άλλοι προσκεκλημένοι. Ο Πρόεδρος του Αζερμπαϊτζάν, Ιλχάμ Αλίγιεφ, ενημερώθηκε για τα μελλοντικά σχέδια για την κατασκευή του σταδίου. Μιλώντας στην τελετή, ο Μπλάτερ είπε:

 «Αυτό είναι πραγματικά όμορφο, υπέροχο κτίριο και περισσότεροι από 60 χιλιάδες οπαδοί του ποδοσφαίρου που θα έρχονται στο γήπεδο θα μπορούν να απολαύσουν το ποδόσφαιρο.»

Στη συνέχεια, ο Αλίγιεφ τοποθέτησε μια συμβολική μεταλλική κάψουλα μέσα σε μία μπάλα ποδοσφαίρου. Ο γιος του, Χεϊντάρ, σημειώνοντας ένα γκολ σε μια συμβολική πύλη, έριξε την μπάλα στα θεμέλια. Οι πρόεδροι Αλίγιεφ με τον Μπλάτερ και τον Πλατίνι, πάτησαν ένα διακόπτη ρίχοντας το σκυρόδεμα και υπέγραψαν σε μία μπάλα ποδοσφαίρου, η οποία διατηρήθηκε στη μνήμη της τελετής.

 Κατασκευή 
Παρά την τελετή έναρξης εργασιών που έλαβε χώρα το 2011, η κατασκευή του σταδίου άρχισε το Νοέμβριο του 2012 με την ανασκαφή και την επιχωμάτωση του χώρου του σταδίου.

Το γήπεδο ολοκληρώθηκε στις 28 Φεβρουαρίου 2015 και τα εγκαίνια πραγματοποιήθηκαν στις 6 Μαρτίου 2015. Ο Πρόεδρος Αλίγιεφ συμμετείχε στην τελετή έναρξης.

Η συνολική διάταξη του σταδίου είναι 617.000 μ² και έχει χωρητικότητα για 68.000 άτομα. Έχει ύψος έξι ορόφων.

Το Μπακού ήταν έτοιμο να φιλοξενήσει τους πρώτους Ευρωπαϊκούς Αγώνες το 2015. Το έργο του Ολυμπιακού Σταδίου θεωρήθηκε ως το πιο σημαντικό και πιο υψηλού κύρους έργο που ανέλαβε το Αζερμπαϊτζάν για τους αγώνες. Η κύρια διάταξη του γηπέδου είναι 87.000 μ², ο συνολικός χώρος 215.000 μ² και το μέγιστο ύψος από το έδαφος 60μ².
μικρογραφία| Κατασκευή του σταδίου στο Μπακού
Το έργο χρηματοδοτήθηκε από τη SOCAR. Σε μια τουρκική εταιρεία, την Tekfen Construction and Installation, δόθηκε σύμβαση σχεδιασμού και κατασκευής.

Μαζί με το γήπεδο, χτίστηκαν πολλά ξενοδοχεία, χώρος στάθμευσης (3.617 θέσεις αυτοκινήτων) και χώρος πρασίνου (81.574 τετραγωνικά μέτρα).

Το στάδιο περιλαμβάνει συνολικά 127 σουίτες VVIP, VIP - CIP, με χωρητικότητα 720 θεατών, συνολική εσωτερική ειδική επιφάνεια 25.200 μ² και συνολική χωρητικότητα στάθμευσης αυτοκινήτων για 3.078 αυτοκίνητα.

 Εκδηλώσεις 
Το γήπεδο φιλοξένησε αγωνίσματα στίβου και τελετές κατά τη διάρκεια των Ευρωπαϊκών Αγώνων του 2015.

Το Στάδιο φιλοξένησε όλους τους αγώνες της φάσης ομίλων του Τσάμπιονς Λιγκ της Καραμπάγ ΦΚ τη σεζόν 2017-18.

Το γήπεδο φιλοξένησε τον τελικό του UEFA Europa League 2018-19 στις 29 Μαΐου 2019, μεταξύ των αγγλικών ομάδων Τσέλσι και Άρσεναλ.

 Ευρωπαϊκό Πρωτάθλημα 2020 
Το γήπεδο θα φιλοξενήσει τρεις αγώνες της φάσης ομίλων και έναν αγώνα των προημιτελικών του Ευρωπαϊκού Πρωταθλήματος 2020, το οποίο αναβλήθηκε για το 2021 λόγω της πανδημίας COVID-19 στην Ευρώπη .
Ημερομηνία Ομάδα # 1 Αποτέλεσμα Ομάδα # 2 Γύρος 12 Ιουνίου 20211-1Α Όμιλος 16 Ιουνίου 20210-2Α Όμιλος 20 Ιουνίου 20213-1Α Όμιλος
κέντρο|μικρογραφία|700x700εσ| Εσωτερικό του Ολυμπιακού Σταδίου Μπακού, 10 Οκτωβρίου 2015.

 Παραπομπές 

Κατηγορία:Στάδια πολλαπλών χρήσεων στο Αζερμπαϊτζάν
Κατηγορία:Στάδια ποδοσφαίρου στο Αζερμπαϊτζάν
Κατηγορία:Στάδια Ευρωπαϊκού Πρωταθλήματος Ποδοσφαίρου 2020